***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**8 нче сыйныф**

**Үткәрү вакыты – 150 минут**

**Максималь балл – 60**

**I. Тестлардан дөрес җавапны билгеләгез.**

1. Җөмләдәге сузык авазларның саны дөрес күрсәтелгән рәтне билгеләгез. **(2 балл)**

*Батырлыкта – матурлык.* (Мәкаль)

а) 5;

ә) 6;

б) 7;

в) 11.

2. Җөмләдәге ачык иҗекләр саны дөрес күрсәтелгән рәтне билгеләгез. **(2 балл)**

*Бай бәхетле түгел, юмарт бәхетле.* (Мәкаль)

а) 4;

ә) 5;

б) 6;

в) 7.

3. Фразеологик әйтелмәнең төшеп калган сүзен билгеләгез. **(2 балл)**

***Кулында ... уйнату***

а) *шар*;

ә) *ут;*

б) *туп*;

в) *курчак*.

4. Диалекталь ***базар көн*** дигән сүзнең әдәби телдәге варианты дөрес күрсәтелгән рәтне билгеләгез. **(2 балл)**

а) *якшәмбе*;

ә) *җомга;*

б) *дүшәмбе*;

в) *Яңа ел*.

5. Парлы сүз дөрес күрсәтелгән рәтне билгеләгез. **(2 балл)**

а) сары(мәтрүшкә);

ә) ун(ике);

б) күк(чәчәк);

в) өс(баш).

6. Җөмләдәге рәвешнең төркемчәсе дөрес күрсәтелгән рәтне билгеләгез. **(2 балл)**

*Пәрәвезгә эләккән чебендәй тыпырчыну.* (Мәкаль)

а) саф;

ә) күләм-чама;

б) охшату-чагыштыру;

в) сәбәп-максат.

7. Җөмләдәге алмашлыкның төркемчәсе дөрес күрсәтелгән рәтне билгеләгез. **(2 балл)**

*Эшләгәнең илеңә яхшы, өйрәнгәнең үзеңә яхшы.* (Мәкаль)

а) зат;

ә) билгеләү;

б) тартым;

в) күрсәтү.

8. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Кош кунмаган агач* ***юк****.* (Мәкаль)

а) исем;

ә) фигыль;

б) ымлык;

в) хәбәрлек сүз.

9. Җөмләдәге сүзтезмәләр дөрес күрсәтелгән рәтне билгеләгез. (**2 балл)**

*Куян үз күләгәсеннән дә курка.* (Мәкаль)

а) *үз күләгәсеннән курку*;

ә) *үз күләгәсе*, *күләгәсеннән курку*;

б) *куян күләгәсеннән*;

в) *куян курка*.

10. Җөмләнең хәбәре дөрес күрсәтелгән рәтне билгеләгез. **(2 балл)**

*Батыр үз халкын яклый.* (Мәкаль)

а) *яклый*;

ә) *халкын яклый*;

б) *үз*;

в) *батыр*.

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. **(4 балл)**

*алгы, тунын, соры, да, оста, кыска, ак, кия, тәпиләре, ул, тунын, бик, сала, чабарга, кышка*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Тартык авазларны әйткәндә, һава агымы* ***....................*** *куышлыгында тоткарлыкка очрый. Сузык авазлар* ***.......................*** *ясыйлар. Татар телендә [****.....****] авазы сүзнең беренче иҗегендә иренләштерелеп әйтелә. Килеп чыгышы ягыннан сүзләр гомумтөрки һәм* ***......................*** *сүзләрдән тора. Кулланылышы чикләнгән сүзләргә* ***....................*** *һәм һөнәрчелек сүзләре керә.* ***...................*** *сүзләр ике сүз кушылып ясала. Дәрәҗә белән төрләнә ала торган сыйфатлар* ***........................*** *сыйфатлар дип атала. Зат яки предметның, билгенең, санның билгесез булуын күрсәткән алмашлыклар* ***....................*** *алмашлыклары дип атала. -асы/-әсе формалы* ***.......................*** *фигыльнең юклыгы кулланылмый. Кешенең хис-тойгыларын, кичерешләрен, теләкләрен белдерә торган модаль сүз төркеме* ***.........................*** *дип атала.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(14 балл)**

*Каждое время года по-своему хорошо, но лето я люблю больше всего. Лето — самое лучшее время года!*

*Во-первых, летом не нужно ходить в школу и учить уроки.*

*Во-вторых, летом целые дни можно проводить на свежем воздухе. А тело отдыхает от теплой одежды!*

*И наконец, летом можно купаться в речке, ходить в походы с рюкзаком за плечами и ночевать у костра, в лес за грибами и ягодами! Да разве перечислишь всего!*(Г. Скребицкийдан )

2. Сез кайсы ел фасылын яратасыз һәм ни өчен? Шул хактагы фикерләрегезне 12-15 җөмләдән торган хикәя итеп языгыз. **(12 балл)**